ડી ડે ફિલ્મમાં એક રૉ એજંટની ભૂમિકા ભજવતાં અભિનેતા અર્જુન રામપાલે તો દિગ્દર્શક નિખિલ અડવાણીને જ આ ફિલ્મના રીયલ હીરો ગણાવ્યાં. રામપાલે ફિલ્મના સ્પેશિયલ સ્ક્રીનિંગ દરમિયાન જણાવ્યું કે અડવાણીની આ મારધાડ તેમજ રોમાંચથી ભરપૂર ફિલ્મ છે. તેમની આ પ્રકારની આ પહેલી ફિલ્મ છે. અર્જુન રામપાલે જણાવ્યું - આ એક ખૂબ જ મુશ્કેલ ફિલ્મ છે. કોઇએ પણ આ પ્રકારની રોમાંચથી ભરપૂર એક્શન ફિલ્મ બનાવવાનો પ્રયત્ન કર્યો નહોતો. અનેક પ્રકારની લાગણીઓ સાથે સૌંદર્યના રંગો ઉભારવા મુશ્કેલ કામ છે અને નિખિલે આ કામ સારી રીતે કર્યું છે. તેઓ આ ફિલ્મના હીરો છે.